Puncak gagoan

Puncak Gagoan talatak di nagari Paninggahan, Junjuang Siriah, Solok, Sumatera Barat.  Gagoan barasal dari suku kato Minangkabau "Gagoan" yang bararti  Gamang atau takuik jatuah. Karano jiko sadang barado diateh bukik mako akan manyaksikan kecuraman dengan batuan karang bawarna putiah dan suduik kamiriangan bukik yang bisa mancapai 90 derajat. Puncak gagoan marupokan puncak yang mampunyoi kaindahan alam nan rancak dan mamanjokan mato. Puncak gagoan mampunyoi hamparan rumpuik sabana nan lueh, ditambah pamandangan alam bukik barisan nan hijau dan danau singkarak yang bisa diliek dari ateh puncak. Kaindahan puncak gagoan indak kalah dari rancaknyo tebing keraton yang ado dikota Bandung. Jarak tampuah ka puncak gagoan dari pusat kota Padang mamakan waktu kurang labiah 3 jam perjalanan. Jalan manuju puncak yang ketek dan cukuik curam, mangharuskan pangunjuang untuak salalu bahati-hati katiko ingin bawisata kasinan.

Rujukan